„SALÁTA”
 Zöld tippek zöldülő iskoláknak

2004. december

1. Humusz pályázati felhívás: "Zöld iskola - Zöld szakkör"

	A Hulladék MunkaSzövetség újabb pályázatot hirdet, ezúttal azonban nem a gyerekek, hanem oktatóik számára. Pályázhatnak tehát általános iskolák,  középiskolák és felsőoktatási intézmények. A „Zöld iskola - zöld szakkör” elnevezésű pályázat két felé bontható, mindkét témakörre külön-külön, illetve együttesen is benyújtható pályamű. 
	A "Zöld iskola" esetébeben arról várjuk az intézmények részletes (esetleg fényképes) beszámolóit, hogy iskolájukban milyen környezetkímélő ötleteket, eszközöket, megoldásokat alkalmaznak a környezetvédelem érdekében, azaz, hogyan igyekeznek csökkenteni az intézmény környezetre gyakorolt káros hatásait. (Pl. átgondolt papírhasználat, újrahasznosított papír irodai használata, enrgiatakarékos fűtésmód és világítás, víztakarékos WC-tartályok, iskolakerti komposztálás, egyedi kertkialakítás, szelektív gyűjtés, egészséges táplálkozásra hangsúlyt fektető büfé és menza, "csomagolásmentesebb" termékeket árusító iskolabüfé, stb.) Mitől "zöld" Önök szerint iskolájuk, mitől lesz környezetbarát az intézmény működése? Kérjük, a pályamunkákban csak már megvalósított ötleteket írjanak le, illetve olyanokat, melyekre van anyagi fedezete az intézménynek és ebből adódóan a közeljövőben meg is valósulhatnak.
	A pályázat másik - "Zöld szakkör" - részében azoknak a tanároknak, szakkörvezetőknek a pályázatait várjuk, akik környezetvédelmi foglalkozást, "zöld szakkört" vezettek be iskolájukban. Elsősorban nem a kirándulások illetve erdei iskolai programok során zajló környezeti nevelésről várunk pályaműveket, hanem a rendszeres, évközbeni szakköri foglalkozások témáiról, (a hatékonynak minősülő vagy gyerekek által "megszeretett") konkrét feladatokról, az alkalmazott módszerekről, egyéni ötletekről és arról, hogyan válik zölddé egy csoportos, tanórán kívüli tevékenység. 
	A pályázatok beküldési határideje: 2005. február 28. Beküldési cím: HuMusz Oktatóközpont, Budapest, 1111, Saru utca 11. A pályamunkák maximális terjedelme 15 írásos oldal (A/4), tablók nem indulhatnak! 
	A három legjobb pályázat beküldői olyan nyereményekben részesülnek, mint pl.: 15.000,- forintos könyvvásárlási utalvány (természet-, környezet- és egészségvédelmi témákban), ingyenes környezetvédelmi előadások a gyerekeknek, környezetvédelmi oktatócsomagok és oktató CD Rom-ok, Környezetvédelmi lexikon, örökös Kukabúvár előfizetés, kiadványok, stb.

2. Megújuló és nem megújuló energiaforrások plakáton

	Elkészült az Energia Klub  népszerű megújuló és nem megújuló energiaforrásokat bemutató plakátja immár interaktív formában is.
	A szöveges tájékoztatókkal, animációkkal színesített ismeretterjesztő kiadvány megtekinthető a  'Kiadványok' menüpont alatt a 'megújuló energiák' rovatban. Használatához nem kell más, csak egy flash-animációkat kezelni tudó böngésző program. Az ajánlott felbontás 1024x768. Az interaktív plakát adatállománya meglehetősen nagy terjedelmű (3 Mbyte) ezért a lassabb kapcsolattal rendelkezőknél a betöltődés hosszabb időt is igénybe vehet.
	A kiadványt lehetőség van cd-n is megrendelni az Energia Klub elérhetőségein levélben, e-mailben, telefonon, vagy személyesen. 
	Információk: Kőrös Gábor 1/411-3528  vagy Tóth Nelli 1/4113526  

3. Pályázati felhívás „Ökoiskola” cím elnyerésére 

	A fenntarthatóság elveinek az oktatási intézményekben való minél hatékonyabb megjelenése érdekében az Oktatási Minisztérium és a Környezetvédelmi és Vízügyi Minisztérium közösen létrehozza az Ökoiskola Címet. A Cím azoknak az iskoláknak az elismerését szolgálja, melyek, átgondoltan intézményesítetten, rendszerszerűen foglalkoznak a fenntarthatóság pedagógiájának gyakorlati megvalósításával. 
	Az Ökoiskola Cím elnyerése az iskolák számára a következő előnyökkel jár:
*       A nemzetközi kritériumokkal összhangban kialakított magyar ökoiskola kritériumrendszer az iskola megkülönböztető minőségjelzője, mely vonzóvá teszi az iskolát a szülők számára, és pozitív külső visszajelzést jelent az iskola munkájáról a fenntartó számára.
*       Az állami kezdeményezésre létrejövő hálózat iskolái nagyobb eséllyel vesznek részt a környezeti nevelési, a fenntarthatóság pedagógiájával kapcsolatos pályázatokon.
*       A Cím elnyerője az Ökoiskolák Hálózatának tagja lesz, hazai és nemzetközi kapcsolatrendszere bővül, a Hálózat programjai segítik szakmai fejlődését.

	A Címet az iskolák pályázat útján nyerhetik el. A pályázat benyújtásának határideje (a postabélyegző dátuma) 2005. február 1. További részletek csatolva, vagy a következő oldalon: 

4. Természetvédelmi járőrfüzet

	A 100 oldalas könyvecske segédanyag gyerekeknek a természetközeli területek felméréséhez és megóvásához. A tartalomból: - a terepi munka alapszabálya – a növény- és állatvilág vizsgálata – Szabolcs-Szatmár-Bereg megye élővilágának jellemzése tájegységenként: Nyírség, Rétköz, Szatmár-Bereg, nagyobb folyók partvidéke és hullámtere – a megyében előforduló fontosabb élőhely típusok, társulások részletes leírása, jellemzése – az E-misszió Egyesület (Nyíregyháza) erdei iskolái és táborai.
	A kiadvány beszerezhető, megrendelhető az E-misszió Egyesület zöld boltjában (E-misszió Egyesület - Zöldövezet 4400 Nyíregyháza, Malom u. 18/a.), vagy az emisszio@e-misszio.hu e-mail címen. Ára: 300.-Ft 

5. Megjelent az Ökonaptár 2005

		Zsebnaptár - környezet- és természetvédelmi információkkal, címekkel, tippekkel kiegészítve. Terjedelmében a zsebnaptárak méretét alig haladja meg, miközben a környezetvédelem könnyen megvalósítható oldaláról nyújt rövid, közérthető információkat. 
	A környezetvédelem az utóbbi években egyre jobban előtérbe került, környezetünk állapota ennek ellenére vészesen romlik. A közúti forgalom, az ipari temelés, az intenzív mezőgazdság szintetikus permetezőszer és műtrágya felhasználása, a mindenhol jelen lévő mobiltelefon adók, az atomenergiafelhasználás, az elektroszmog, a lakásunkba beépített mérgek és nem utolsósorban az ételeinkben található mérgek mennyisége egyre ijesztőbb méreteket ölt. 
	Az ökonaptárban foglalkozunk a biogazdálkodással, az építészetbiológiával, a hulladékproblémával, a komposzttoilettel, ételeink szép új világával, valamint könnyen megvalósítható környezetvédelmi ötleteket olvashatnak mindennapi tevékenységeinkkel kapcsolatban. 
	Ára: 1250 Ft, kapható a könyvesboltokban és a papírboltokban, valamint megrendelhető a kiadónál. (Kétezeregy kiadó tel/fax: 26/374 586 vagy ,